# Aleksas Ambrozaitis

### Straipsnis iš Vikipedijos, laisvosios enciklopedijos.

Aleksas Ambrozaitis

Aleksas Ambrozaitis (1916 m. sausio 9 d. Zapyškio miestelyje, Kauno r. – 1989 m. rugsėjo 17 d. Kingstone, ON – Kanada), klarnetininkas ir chorvedys.

## [taisyti] Biografija

1939 baigė Kauno konservatoriją (dėst. A. Valio klarneto klasę), grojo Kauno ir Vilniaus radiofonuose, buvo Vilniaus simfoninio orkestro koncertmeisteris. Klarnetininkų konkurse Maskvoje laimėjo antrąją vietą. 1944 pasitraukęs į Vokietiją, dar tobulinosi pas įvairius pedagogus. Iš ten buvo pakviestas į Rio de Janeiro (Brazilija) simfoninį orkestrą, koncertavo teatre ir per radiją. 1950 apsigyveno San Paule, kur vadovavo Šv. Juozapo parapijos Lietuvių bendruomenės chorui. Jo koncertinėse programose buvo sudėtingų dainų ir giesmių: V. Paulausko „Jūreivių maršas“, J. Žilevičiaus „Anoj pusėj ežero“, J. Strausso „Žydrasis Dunojus“, J. Dambrausko „Malda už Tėvynę“, J. Strolios „Parveski, Viešpatie“, Sanctus ir Benedictus iš F. X. Arenso mišių „Exultate Deo“ ir kt. 1953 Brazilijos klarnetininkų konkurse A. Ambrazaitis laimėjo pirmąją premiją. 1954 vėl buvo pakviestas groti į Rio de Janeiro simfoninį orkestrą. 1956 persikėlė i Kanadą ir apsigyveno Montrealyje. Pradėjo vadovauti Aušros Vartų lietuvių parapijos reprezentaciniam mišriajam chorui, nuo 1957 grojo karalienės Elžbietos karališkajame orkestre, įstojo į Montrealio muzikų uniją. Aušros Vartų parapijos chorą parengė 1964 Pasaulinės parodos Lietuvių dienos šventei New Yorke. 1971 pradėjo vadovauti Toronto „Varpo" mišriajam chorui, kuris dalyvavo 1971 4-ojoje JAV ir Kanados lietuvių dainų šventėje Chicagoje (chore buvo 20 moterų ir 25 vyrai). 1975 l-ajai Kanados lietuvių dainų ir tautinių šokių šventei parengė Hamiltono Aušros Vartų parapijos chorą, buvo vienas šios šventės dirigentų.

## [taisyti] Šaltinis

Boleslovas Zubrickas. Pasaulio lietuvių chorvedžiai: enciklopedinis žinynas. Vilnius, 1999. Informacijos publikavimui gautas žodinis autoriaus leidimas.

Rodomas puslapis "http://lt.wikipedia.org../../../a/l/e/Aleksas_Ambrozaitis_dacc.html"

Kategorija: Lietuvos chorvedžiai

##### Views

- Straipsnis
- Aptarimas
- Dabartinė versija

##### Paieška